armvectores/hy_wikipedia_2023 huggingface dataset:
Բուրվիլ

Բուրվիլ (ֆր.՝ Bourvil, իսկական անունը՝ Անդրե Ռոբեր Ռեմբուր ֆր.՝ André Robert Raimbourg, հուլիսի 25, 1917(1917-07-25), Prétot-Vicquemare - սեպտեմբերի 23, 1970(1970-09-23)[…], Փարիզի 16-րդ շրջան, Փարիզ, Փարիզի շրջան), ֆրանսիացի դերասան, էստրադային երգիչ։


== Կենսագրություն ==
Անդրե Ռոբեր Ռեմբուրը ծնվել է 1917 թվականի հուլիսի 27-ին Պրետո-Վիկմար (դեպարտամենտ Ծովամերձ Սեն) քաղաքում։ Վաղ հասակում կորցրել է հորը (Առաջին համաշխարհային պատերազմի ժամանակ) և մանկության զգալի մասն անցկացել է Բուրվիլ (Bourville) գյուղում, որն էլ դարձավ նրա բեմական կեղծանունը։
Սկսել է աշխատել մյուզիք-հոլլում, որտեղ նա երգել է, պարել է և կատարել է կատակերգական համարներ։ Այնուհետև սկսել է աշխատել ռադիոյում, իսկ 1945 թվականից` նկարահանվել կինոյում։
1956 թվականին «Փարիզի միջով» ֆիլմում կատարած դերի համար արժանացել է Վենետիկի կինոփառատոնի լավագույն տղամարդ դերասանին շնորհվող «Վոլպիի գավաթ» մրցանակին։
Բուրվիլն ամուսնացած է եղել Ժաննա Լեֆրիկի (ֆր.՝ Jeanne Lefrique) հետ (1943–1970)։ Նրանք ունեին երկու երեխա` Դոմինիկ (1950) և Ֆիլիպ (1953) Ռեմբուր։
Բուրվիլը մահացել է միելոմա հիվանդությունից 1970 թվականի սեպտեմբերի 23-ին։
Բուրվիլի անունով է կոչվել (6207) Բուրվիլ աստերոիդը։


== Երգեր ==
Բուրվիլը հայտնի է եղել նաև որպես էստրադային երգիչ։ Նրա երգացանկում եղել է մոտ 300 ստեղծագործություն, որոնցից լավագույններն են.

"La tendresse"
"Salade de fruits"
"Les crayons"
"La Tactique du gendarme" (from the film Le roi Pandore)
"Ballade irlandaise"
"Un clair de lune à Maubeuge"
"Petit bal perdu" (C'était bien)
″Ma p′tite chanson″


== Պարգևներ ==
Արվեստների և գրականության շքանշանի ասպետ (1968)


== Ծանոթագրություններ ==
Շթամսրիդ

Շթամսրիդ (գերմ.՝ Stamsried), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 2141 մարդ, տարածքը՝ 43,44 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 161։


== Պատկորասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Ագադիրի երկրաշարժ (1960)

Ագադիրի երկրաշարժ,  տեղի է ունեցել 1960 թվականի փետրվարի 29-ին, երկուշաբթի օրը, տեղական ժամանակով  ժամը 23:47-ին։ Սա Մարոկոյի պատմության ամենամահաբեր և կործանարար երկրաշարժն է եղել՝ 5,7 մագնիտուդ ուժգնությամբ, մահացել է շուրջ  15․000 մարդ (այդ ժամանակ  քաղաքի բնակչության մեկ երրորդը), վիրավորվել է 12․000-ը։ 35․000 մարդ անօթևան է մնացել։


== Երկրաշարժից հետո ==
Քաղաքից բնակիչները տարհանվել են երկրաշարժից երկու օր անց, որպեսզի խուսափեն հիվանդությունների տարածումից։ Ագադիրը վերակառուցվել է իր սկզբնական վայրից 3 կմ դեպի հարավ՝ թագավոր Մուհամեդ 5-րդ ցանկությամբ, նա ասել է, որ «Եթե Ագադիրի ճակատագիրը կործանումն է, ապա նրա վերականգնումը  կախված է մեր կամքից»։ Փրկարարական աշխատանքներին մասնակցել է նաև ֆրանսիական  «La Fayette» ավիակիրը։


== Ծանոթագրություններ ==


== Արտաքին հղումներ ==
 Исторические землетрясений - Агадир Archived 2008-02-11 at the Wayback Machine. - Геологическая служба США.
1960: тысячи погибших в землетрясении марокканской  - bbc.co.uk (На този ден).
Фотографии от стихийного бедствия.
Фотографии отеля до и после землетрясения.
Թորոս Ռասթկելենյան

Թորոս Ռասթկելենյան, Թորոս - Թորոս Ռասթ - Կլան (դեկտեմբերի 12, 1934(1934-12-12), Հալեպ - հուլիսի 29, 2020(2020-07-29), Romans-sur-Isère), սփյուռքահայ քանդակագործ, Ֆրանսիայի Դրոմ դեպարտամենտի գրականության, գիտության և արվեստների ակադեմիայի անդամ (2003)։


== Կենսագրություն ==
Թորոս Ռասթկելենյանն արմատներով Արևմտյան Հայաստանի Ուրֆա քաղաքից է, ծնվել է Հալեպում 1934 թվականին։ Հորից ժառանգել է պղնձագործի ավանդական արհեստը, զբաղվել դրվագումով և արձանագործությամբ։
1966 թվականին «Ազատագրված արաբ կինը» միջազգային մրցույթում Թորոսի յոթմետրանոց «Ազատության ջահ» արձանը շահել է առաջին մրցանակը և տեղադրվել Հալեպի հրապարակներից մեկում։
1967 թվականից բնակվում է Դրոմ դեպարտամենտի Ռոման քաղաքում։ 1968 թվականից ցուցադրվում է Ֆրանսիայի և եվրոպական այլ երկրների պատկերասրահներում և ցուցահանդեսներում։


== Ստեղծագործություններ ==
Թորոսի բրոնզե և պղնձե մոնումենտալ 15 քանդակներ տեղադրված են Ֆրանսիայի տարբեր քաղաքներում (Հայոց ցեղասպանությունը դատապարտող՝ Մարսելի, Էքս Ան Պրովանսի, Վալանսի, Վիենի և Սենտ Էտիենի կոթողները և այլն), որոնք առանձնանում են մետաղամշակման նրբությամբ և խիստ ընդհանրացված ծավալաձևերով («Սրնգահարը», բրոնզ, 1978, տեղադրվել է Ռոմանի փոքրիկ հրապարակում, «Ընտանիք», բրոնզ, 1999, «Սիրեն», համաձուլվածք, 2001 և այլն)։
Կերտել է նաև դիմաքանդակներ՝ «Սայաթ-Նովա», «Ստեփան Շահումյան», «Գալուստ Գյուլբենկյան» և այլն։
2009 թվականի հոկտեմբերի 16-ին Թորոսի կերտած Սայաթ-Նովայի բրոնզաձույլ կիսանդրին տեղադրվել է Երևանի Սայաթ-Նովայի պողոտայի և Խանջյան փողոցի խաչմերուկում։


== Մրցանակներ ==
ՀՀ նախագահի հրամանագրով պարգևատրվել է Մովսես Խորենացու մեդալով։
Ֆրանսիայի Պատվո լեգեոնի ասպետի I և II աստիճանների շքանշանակիր է (1984, 2000)։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Թորոս Ռասթկելենյանի պաշտոնական կայքը Archived 2014-12-18 at the Wayback Machine.
Փաստավավերագրական ֆիլմ Թորոս Ռասթկելենյանի մասին
Ֆրանսիայի Անտոնի քաղաքում բացվել է հայ արվեստագետների համատեղ ցուցահանդեսը(չաշխատող հղում)
Առաջին ձյունը (ֆիլմ, 1964)

«Առաջին ձյունը» (ռուս.՝ «Первый снег»),  խորհրդային գեղարվեստական ֆիլմ, որը նկարահանել են ռեժիսորներ Բորիս Գրիգորևը և Յուրի Շվիրյովը Մաքսիմ Գորկու անվան կինոստուդիայում 1964 թվականին։
Ֆիլմը նկարահանվել է Վասիլի Ռոսլյակովի «Մեզանից մեկը» (ռուս.՝ «Один из нас») վեպի հիման վրա։
Ֆիլմի պրեմիերան տեղի է ունեցել 1965 թվականի մայիսի 16-ին։


== Սյուժե ==
Ֆիլմը նվիրված է պատերազմից չվերադարձած բանաստեղծներին։ Հանդիսատեսի առջև անցնում են Վսևոլոդ Բագրիցկին, Նիկոլայ Մայորովը, Պավել Կոգանը, Միխայիլ Կուլչիցկին։ Երիտասարդ տղաները քննարկում են ոչ միայն կյանքի, պոեզիայի, այլև վերահաս պատերազմում  հաղթանակի մասին։


== Դերերում ==
Ալեքսեյ Լոկտև – Կոլյա Տերենտև
Ռոդիոն Նահապետով – պատմող, Կոլյայի ընկերը
Նատալյա Վելիչկո – Նատաշա
Ժաննա Պրոխորենկո – Մարյանա
Գեորգի Սկլյանսկի
Վալերի Նոսիկ – Վիտյա Լաստոչկին
Միխայիլ Գլուզսկի – պրոֆկոմի նախագահ
Արինա Ալեյնիկովա
Վիկտոր Կոլցով
Միխայիլ Երեմեև – Յուդին
Ալեքսեյ Միրոնով
Գալինա Բուլկինա – էպիզոդ


== Նկարահանող խումբ ==
Սցենարի հեղինակ՝ Վասիլի Ռոսլյակով
Բեմադրող ռեժիսորներ՝ Յուրի Շվիրյով, Բորիս Գրիգորև
Բեմադրող օպերատոր՝ Պյոտր Կատաև
Բեմադրող նկարիչ՝ Բորիս Դուլենկով
Կոմպոզիտոր՝ Վլադիմիր Ռուբին


== Ծանոթագրություններ ==
Տիշենկովկա (այլ կիրառումներ)

Տիշենկովկա, կարող է վերաբերել՝

Տիշենկովկա - ավան, Ուկրաինայի Պոլտավայի մարզի Կառլովկայի շրջանում
Տիշենկովկա - գյուղ, Ուկրաինայի Խարկովի մարզի Կրասնոգրադի շրջանում
Ջումա մզկիթ (Գաբալա)

Ջումա մզկիթ (ռուս.՝ Cümə məscidi), 19-րդ դարի վերջին և 20-րդ դարի սկզբին կառուցված մզկիթ, գտնվում է Ադրբեջանի Գաբալա։ Գաբալայի կենտրոնում գտնող պատմական- ճարտարապետական հուշարձան է քաղաքում։
Մզկիթը գրանցվել է Ադրբեջանի մշակույթի և զբոսաշրջության նախարարության կողմից` որպես տեղական նշանակության պատմական և մշակութային հուշարձան։


== Պատմություն ==
Ջումա մզկիթը կառուցվել է 1898 թվականին տեղական բնակչության օգնությամբ։ Մզկիթի ճարտարապետը Շեքիացի Սալամն է։ Մզկիթի շինարարության ընթացքում օգտագործվել են գետի քարեր և փայտանյութ։ Մզկիթի շինարարության ընթացքում բարերար Հաջի Զեյնալաբդին Թակիևը մեծ օգնությունն է ցուցաբերել։ Գաբալայի բարերարներից մեկը՝ Հաջի Մուհամմադը, օգնեց մզկիթի դռների և պատուհանների պատրաստման գործում։ Անդրկովկասյան վարչությունը նույնպես օգնել է կառուցել մզկիթը։ Մզկիթը շահագործման հանձնվել է 1906 թվականին։
Խորհրդային շրջանում Ջումայի մզկիթը վերափոխվել էր նիստերի դահլիճի, որտեղ դատական լսումներ տեղի ունեցան։ Մզկիթի ողջ գույքը բռնագրավվել է, շենքի կրոնական գրականությունն այրվել է։ Նույնիսկ ոչնչացվել են արաբերեն գրված բոլոր գիտական գրքերը։ Խորհրդային կառավարության փլուզումից առաջ մզկիթի շենքում հիմնվել է Պատմության թանգարան։
2004 թվականին մզկիթի շենքը վերանորոգվել է։ Մզկիթը շահագործման հանձնվել է 1905 թվականին։


== Ծանոթագրություններ ==
Դոլժոկ (գյուղ, Նեմիրովի շրջան)

Անվան այլ կիրառումների համար տե՛ս՝ ԴոլժոկԴոլժոկ (ուկրաիներեն՝ Довжок), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Դոլժոկ գյուղում բնակվում էր 252 մարդ։ Բնակավայրը զբաղեցնում է 0,871 կմ² տարածք։ Բնակչության խտությունը կազմում էր 289,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գիրբա (այլ կիրառումներ)

Գիրբա, կարող է վերաբերել՝

Գիրբա - գետ Ռուսաստանում, Կոս Յուի վտակը
Գիրբա - գետ Ռուսաստանում, Պյոզայի վտակը
Շվեյցարական բորսա

Շվեյցարական բորսա (Swiss Exchange, SWX),  եվրոպական ամենախոշոր առևտրային հարթակներից մեկը, որտեղ առևտուրն իրականացվում է բաժնետոմսերով և ածանցյալ ֆինանսական գործիքներով։ Ձևավորվել է 1995 թվականին Ժնևի, Բազելի և Ցյուրիխի ֆոնդային բորսաների միաձուլման արդյունքում։ 1996 թվականից սկսած՝ բոլոր գործարքները կնքվում են էլեկտրոնային եղանակով։


== Պատմություն ==
Առաջին բորսան Շվեյցարիայում բացվել է 1850 թվականին, այնուհետև բորսաներ հիմնվեցին Ցյուրիխում` 1855 թվականին, Բազելում`1866 թվականին, Լոզանում`1873 թվականին, Բեռնում` 1884 թվականին և Սանկտ Գալլեն-ում` 1888 թվականին։ Սակայն Առաջին համաշխարհային պատերազմի ժամանակ երկրի բոլոր ֆոնդային բորսաները դադարեցրեցին իրենց գործունեությունը, բացառությամբ Ժնևում իրականացվող պարտատոմսերով առևտրի։
1920-ական թվականների ծաղկմանը հաջորդեց ֆինանսական ճգնաժամը, որի հետևանքներից մեկը դարձավ 1934 թվականին բանկերի մասին դաշնային օրենքի ընդունումը, որը բերեց Շվեյցարական ազգային բանկի և ֆինանսների նախարարության ազդեցության ուժեղացմանը՝ երկրի ֆինանսական համակարգի վրա։
1995 թվականին տեղի ունեցավ Ժնևի , Բազելի և Ցյուրիխի բորսաների միավորումը մեկ միասնական շվեյցարական բորսայի կազմում՝ SWX Swiss Exchange:
2007 թվականին շվեյցարական բորսան, գերմանականի հետ համատեղ, 2,8 միլիարդ դոլարով ձեռք բերեց ամերիկյան ISE օպցիոնների բորսան, ընդ որում շվեյցարական բորսան վճարել է գործարքի գումարի միայն 15 տոկոսը։
2008 թվականի սկզբին տեղի ունեցավ SWX Group, SIS Group և Telekurs Group-ի միացումը SIX Group AG հոլդինգին, որի պատճառն էր միջազգային ֆինանսական հարթակների միջև խիստ մրցակցությունը, ինչպես նաև տեխնիկական ենթակառուցվածքի նկատմամբ պահանջների բարձրացումը և ֆինսական շուկաների կարգավորման խստացումը։
2008 թվականի սեպտեմբերին SWX Swiss Exchange վերանվանվել է SIX Swiss Exchange.


== Ինդեքսներ ==
Շվեյցարական բորսայի հիմանական իդեքսը SMI-ն է, որը ցույց է տալիս բորսայում ցուցակված 20 խոշորագույն ընկերությունների դրությունը։ Վերջիններիս բաժին է ընկնում բորսային կապիտալիզացիայի ավելի քան 85 տոկոսը։


== Ծանոթագրություններ ==


== Արտաքին հղումներ ==
Բորսայի պաշտոնական կայք Archived 2008-08-30 at the Wayback Machine.
Դամբարանադաշտ (Աջափնյակ)

Անվան այլ կիրառումների համար տե՛ս՝ Բնակատեղի (այլ կիրառումներ)Դամբարանադաշտ, բրոնզեդարյան դամբարանադաշտ և պատմամշակութային հուշարձան Հայաստանի մայրաքաղաք Երևանի Աջափնյակ վարչական շրջանի Սիլիկյան թաղամասում։ Ներառված է՝ Աջափնյակ վարչական շրջանի պատմության և մշակույթի անշարժ հուշարձանների ցանկում։ 


== Պատմություն ==
Դամբարանադաշտը թվագրվում է մ․թ․ա․ 2-1 հազարամյակներով։ Հուշարձանը գտնվում է Աջափնյակ վարչական շրջանի հարավ-արևմտյան մասում՝ Սիլիկյան թաղամասում, երկաթուղու Սպանդարյան կայարանից 2,5-3 կմ հյուսիս, «Դեմեր» վայրում գտնվող բնակատեղիի արևմտյան մասում՝ երկաթուղու Սպանդարյան կայարանից 0,5 կմ դեպի հյուսիս։ Դամբարանադաշտը կազմված է՝ մ․թ․ա․ 2-1 հազարամյակներով թվագրվող «Դամբարան-1», «Դամբարան-2» և «Դամբարան-3» դամբարաններից։


== Հակակոռուպցիոն կոմիտեի վարչական շենքի կառուցում դամբարանադաշտում ==
Հայաստանի կառավարության 2020 թվականի մարտի 19-ի «Գույքի նվիրատվության մասին» հ.348-Ա որոշմամբ առաջարկվել է Աջափնյակ վարչական շրջանի, Սպանդարյան կայարանի երկաթգծին հարակից հողատարածքում, որտեղ գտնվում է դամբարանադաշտով բնակատեղին, Հայաստանի արդարադատության նախարարության նոր քրեակատարողական հիմնարկ կառուցելու նպատակով 15 հեկտար մակերեսով տարածքը նվիրել Հայաստանի Հանրապետությանը և այն տրամադարել ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտեին։ Երևանի քաղաքապետի ապրիլի 1-ի հ.1308-Ա որոշմամբ դամբարանադաշտի տարածքին տրամադրվել է «Սիլիկյան թաղամաս, 12-րդ փողոց, հ.86» հասցեն։ Երևան քաղաքի ավագանու 2020 թվականի ապրիլի 28-ի հ.225-Ա որոշմամբ` Սիլիկյան թաղամասի 12-րդ փողոցի հ.86 հասցեում գտնվող և Երևան համայնքի սեփականություն հանդիսացող 15 հեկտար մակերեսով հողատարածքը նվիրվել է Հայաստանի Հանրապետությանը։ Երևանի ավագանու որոշումը հաստատվել է Երևանի քաղաքապետի մայիսի 11-ի 1611-Ա որոշմամբ, ըստ որի թույլատրվել է Երևան համայնքի սեփականություն հանդիսացող հողատարածքի նվիրումը Հայաստանի Հանրապետությանը։
Հայաստանի կառավարության նիստի օրակարգում ընդգրկված «Գնման գործընթացը կազմակերպելու մասին» որոշման նախագծի հիմնավորման՝ նախագծանախահաշվային փաստաթղթերի համալիր փորձաքննության շրջանակներում «շրջակա միջավայրի վրա ազդեցության գնահատման» փուլում պարզվել է, որ շուրջ 15 հեկտար հողատարածքը հանդիսանում է հուշարձանային գոտի (բնակատեղի), որը համաձայն առկա քարտեզների հանդիսանում է դամբարանադաշտ։ Այս խնդիրը Քաղաքաշինության կոմիտեն քննարկել է ԿԳՄՍ նախարարության հետ, որն էլ դիմել է ԳԱԱ-ի Երկրաբանական գիտությունների ինստիտուտին։ Ինստիտուտը տարածքի նախնական ուսումնասիրություն է կատարել և առաջարկել գեոռադարային հանույթ իրականացնել՝ տարածքում դամբարանների առկայությունը պարզելու համար։ Ըստ նախագծի, աշխատանքները կտևեն 3 ամիս, իսկ եթե բնակլիմայական պայմաններն էլ բարենպաստ լինեն, ապա կիրականացվի նյութերի վերլուծություն՝ 1 ամիս, և տարածքում հուշարձաններ չհայտնաբերելու դեպքում կիրականացվի համապատասխան գործընթաց՝ համաձայն որի պետք է շրջանառվի կառավարության որոշման նախագիծ, որով նշված հուշարձանը կհանվի հուշարձանների հաստատված ցանկից, ինչից հետո միայն հնարավոր կլինի ստանալ շինարարության թույլտվությունը և մեկնարկել շինարարական աշխատանքները։


== Ծանոթագրություններ ==
Առաջամուղ

Առաջամուղ, գյուղական համայնք Արցախի Հանրապետության Հադրութի շրջանում։ Համայնքը տեղաբաշխված է հանրապետության հարավային հատվածում։ Հադրութ շրջկենտրոնից գտնվում է 36 կմ հեռավորության վրա, իսկ մայրաքաղաք Ստեփանակերտից՝ 104 կմ հեռավորության վրա։
Առաջամուղ համայնքի կազմի մեջ ընդգրկված է նաև Արաքսավան գյուղը։ Արաքսավան գյուղում բնակվում է 35 մարդ, կա 12 տնտեսություն։ Առաջամուղ գյուղից գտնվում է 11 կմ հեռավորության վրա։


== Աշխարհագրություն ==
Համայնքը լեռնային է, ունի 457,87 հա տարածք, որից 443,0 հա գյուղատնտեսական նշանակություն։


== Պատմություն ==
Համայնքը հիմնադրվել է 2004 թվականին «Թուֆենկյան Հիմնադրամի» կողմից, Արցախի իշխանությունների հետ համատեղ։
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։


== Բնակչություն ==
Առաջամուղ համայնքի բնակչության թվաքանակը կազմում է 117 մարդ, կա 18 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ` անասնապահությամբ և հողագործությամբ։


== Հասարարակական կառույցներ ==
Առաջամուղում գործում է դպրոց, բուժկետ ինչպես նաև երիտասարդական սպորտային ունիվերսալ դաշտ։


== Ծանոթագրություններ ==
Միխայլովկա (գյուղ, Կրասնոկուտի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1800 թվականին։
2001 թվականի տվյալներով Միխայլովկա գյուղում բնակվում էր 98 մարդ։ Բնակավայրը զբաղեցնում է 1502 կմ² տարածք։ Բնակչության խտությունը կազմում էր 65,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շկոդերի վիլայեթ

Շկոդերի վիլայեթ (թուրքերեն՝ İşkodra Vilayeti), առաջին մակարդակի վարչատարածքային միավոր Օսմանյան կայսրությունում, որը գոյություն է ունեցել 1867-ից 1913 թվականներին՝ ժամանակակից Ալբանիայի և Չեռնոգորիայի տարածքում։ 19-րդ դարի վերջին տարածքը կազմել է 13 800 կմ²։
Վիլայեթը կազմավորվել է 1867 թվականին՝ նախկինում գոյություն ունեցողղ Շկոդերի և Դեբարի սանջակների տեղում։ Ձևավորվել է թուրքերի կողմից 1478-1479 թվականներին քաղաքի գրավումից հետո։ 1499 թվականի տվյալներով Շկոդերի սանջակի կազմում ներառված էր Զետայի իշխանության մեծ մասը։ 1514-ին Ստանկո Չեռնոևիչի իշխանության ներքո վարչատարածքային միավորը տարրալուծվում է երկու առանձին շրջանների՝ Շկոդերի և Չեռնոգորիայի սանջակների, որոնցից յուրաքանչյուրն օժտված էր որոշակի ինքնավարությամբ։
1867 թվականին Շկոդերի սանջակը միանում է Սկոպյեի սանջակին, որի արդյունքում էլ ձևավորվում է վիլայեթը։ Նախկինում Օսմանյան կայսրության Շկոդերի վիլայեթի մաս կազմող Բար և Պոդգորիցա բնակավայրերը 1877-1878 թվականների ռուս-թուրքական պատերազմի արդյունքում անցնում են նորանկախ Չեռնոգորիայի թագավորությանը։
1912-1913 թվականների պատերազմական գործողությունների ընթացքում վիլայեթի տարածքը նվաճվում է «Բալկանյան դաշինքի» երկրների միացյալ ուժերի կողմից։ 1914 թվականին Շկոդերի վիլայեթը միանում է 1913 թվականի Լոնդոնի վեհաժողովի արդյունքում ձևավորված անկախ Ալբանիային։
1911 թվականի տվյալներով թուրքհպատակ վիլայեթի բնակչության թիվը կազմել է 349 455 մարդ։ Ազգաբնակչության մեծամասնությունը կազմել են իսլամադավան ալբանացիները։


== Ծանոթագրություններ ==
Լեոնիդ Կրասին

Լեոնիդ Բորիսի Կրասին (հուլիսի 15 (27), 1870, Կուրգան, Tobolsk Governorate, Արևմտասիբիրական գեներալ-նահանգապետություն, Ռուսական կայսրություն - նոյեմբերի 24, 1926(1926-11-24), Լոնդոն, Միացյալ Թագավորություն), ռուս բոլշևիկ հեղափոխական, խորհրդային քաղաքական գործիչ, Կոմունիստական կուսակցության անդամ (1890)։ 
Սովորել է Պետերբուրգի և Խարկովի տեխնոլոգիական ինստիտուտներում։ Եղել է Բրուսնևի խմբի անդամ։ Բազմիցս ձերբակալվել և աքսորվել է։ 1900-1904 թվականներին աշխատել է Բաքվում, ուր շարունակել է քարոզչական գործունեությունը։ Վ.Զ.Կեցխովելու հետ ստեղծել է «Նինա» անլեգալ տպարանը։ ՌԽԴԲԿ II (1903) համագումարից հետո հարել է բոլշևիկներին։ 


== Ծանոթագրություններ ==
Feel This Moment

«Feel This Moment», ամերիկացի ռեփեր Պիտբուլի երգն է, համագործակցությամբ ամերիկացի երգչուհի Քրիստինա Ագիլերայի հետ։ Այն թողարկվել է 2013 թվականի հունվարի 18-ին՝ որպես Պիտբուլի «Global Warming» կոչվող թվով յոթերորդ ստուդիական ալբոմի չորրորդ սինգլ։ Երգը գրվել է Նազրիի, Շանթալ Կրևյազուկի, Ադամ Մեսինջերի, Սիր Նոլանի, Պիտբուլի, Քրիստինա Ագիլերայի, DJ Buddha-ի, Մորթեն Հարկետի, Փոլ Վոկտոր-Սավոյի և Մագնե Ֆուրուհոլմենի կողմից։


== Երաժշտություն և տեքստ ==
«Feel This Moment»-ը դանս փոփ ժանրի երգ է, որը պահը կանգնեցնելու և կյանքը գնահատելու մասին է։ Ռեփեր Պիտբուլը երգում կոչ է անում «եկեք կանգնեցնեք ժամանակը և վայելենք այս պահը», իսկ Քրիստինա Ագիլերան այնուհետև շարունակում է․ «Մի օր, երբ իմ լույսը կշիկանա, ես կլինեմ իմ ոսկե ամրոցում։ Բայց քանի դեռ դռները բաց են, ես պարզապես ուզում եմ վայելել այս պահը»։


== Տեսահոլովակ ==
Երգի տեսահոլովակը, որի ռեժիսորն է Դևիդ Ռուսոն, թողարկվել է 2013 թվականի մարտի 15-ին Պիտբուլի VEVO ալիքում։ Տեսահոլովակում օգտագործվել են հատվածներ նրա 2012 թվականի համերգային շրջագայությունից, իսկ ամբողջ տեսահոլովակը սև-սպիտակ գույների մեջ։ Քրիստինա Ագիլերան տեսահոլովակի համար նկարահանել է իր հատվածները, որում նա սև հանդերձանքով և գանգուր մազերով է հանդես գալիս։


== Երգացանկ ==
Digital download"Feel This Moment" (featuring Christina Aguilera) – 3:49CD single"Feel This Moment" (featuring Christina Aguilera) – 3:51
"Don't Stop the Party" (featuring TJR) (R3hab & ZROQ Remix) – 3:36Remixes"Feel This Moment" (Riddler Reid Stefan Remix) – 6:32


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Չուբուտ

Չուբուտ (իսպ.՝ Chubut), պրովինցիա Արգենտինայի հարավային մասում՝ Չուբուտ գետի հարավային ավազանում։ Հյուսիսում սահմանակցում է Ռիո Նեգրո պրովինցիային, հարավում՝ Սանտա Կրուզ պրովինցիային, արևելքում ափերը ողողում է Ատլանտյան օվկիանոսի ջրերը, իսկ արևմուտքում գտնվում են Անդերը, որոնք հանդիսանում են Չիլիի և Արգենտինայի սահման։
Վարչական կենտրոնը հանդիսանում է Ռոսոն քաղաքը։


== Անվանում ==
Անվանումը վերցված է պրովինցիայի տարածքում հոսող նույնանուն գետի անունից։ Գետի անունը, իր հերթին գալիս է տեղի հին ժողովուրդներից մեկի լեզվից (իսպ.՝ Tehuelche) և նշանակում է «թափանցիկ»։


== Տնտեսություն ==
Պրովինցիայի տարածքում կան նավթի և բնական գազի պաշարներ։


== Վարչական բաժանում ==

Պրովինցիան բաժանված է 15 դեպարտամենտների միջև.


== Ծանոթագրություններ ==


== Արտաքին հղումներ ==
Infochubut - Online journalism Archived 2020-12-01 at the Wayback Machine. (իսպ.)
Chubut's Official Page Archived 2011-07-22 at the Wayback Machine. (իսպ.)
Chubut Province in Argentour Archived 2011-11-03 at the Wayback Machine.
Links to newspapers and radios from Chubut (իսպ.)
Puerto Pirámides' official website (իսպ.)
Minerals of Chubut Archived 2011-05-25 at the Wayback Machine. (իսպ.)
Գապիկ

Գապիկ (ադրբ.՝ qəpik), Ադրբեջանի հանրապետության մանրուն դրամ, հավասար է 1/100 մանաթի։ 2006 թվականի դենոմինացիայից հետո գործածության մեջ մնացին 1, 3, 5, 10, 20 և 50 գապիկ անվանական գներով մետաղադրամները։


== Ստուգաբանությունն ու տառադարձումը ==
Ռուսերենում սովորաբար «գապիկ» բառի ծագումն ասոցացվում է «копейка» բառի հետ։ Սակայն հնարավոր է, որ և՛ «գապիկ»-ը, և՛ «копейка»-ն ունեն առավել հին թյուրքական ծագում և առաջացել են ընդհանուր արմատից, որը շուն է նշանակում։
«Գապիկ» բառը դեռ չունի միանշանակ անգլերեն տառադարձված համարժեքը։ Անգլալեզու բառարանները առաջարկում են նվազագույնը երկու տարբերակ՝ gopik և qepiq։ Ադրբեջանի հանրապետության Կենտրոնական բանկի պաշտոնական կայքէջում օգտագործում են gepik և gapik, անգլալեզու Վիքիպեդիայում՝ qapik (en), Եվրոպական Միության կողմից ընդունված տարբերակն է՝ kepik։


== 1992—1993 թվականների թողարկում ==
1992 թվականին թողարկված բրոնզե և նիկելե 5, 20 և 50 գապիկանոց մետաղադրամները չեն մտել գործածության մեջ։ Դրանք վաճառվել են, որպես հուշանվերներ։


== 2006 թվականի թողարկում ==


== Գրականություն ==
The Free Dictionary. — Farlex, 2011.
Interinstitutional style guide. — (Paper/PDF — 2011 edition; Web-cite (last updated) — 21.02.2012). — European Union, 2012. — ISBN 978-92-78-40701-8
Merriam-Webster. — Springfield: Merriam-Webster Inc., 2011.
Добродомов И. Г. Некоторые вопросы изучения тюркизмов в русском языке. — Вопросы лексики и грамматики русского языка. — М., 1967.
Центральный банк Азербайджанской республики. — Официальный сайт. — 2010.


== Ծանոթագրություններ ==
Ուլկունդի

Ուլկունդի (ռուս.՝ Улькунды, բաշկիրերեն՝ Өлкөндө), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 1464 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
82-րդ հյուսիսային զուգահեռական

82-րդ հյուսիսային զուգահեռականը Երկրի կենտրոնով և հասարակածի վրայի համապատասխան 
կետերի հետ 82°-ի անկյուն կազմող կետերից կազմված շրջանագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Հյուսիսային սառուցյալ օվկիանոսով և Ասիայով։


== Ցերեկվա տևողությունը ==
Ամառային արևադարձի ժամանակ արևը երևում է ամբողջ օրվա ընթացքում (Բևեռային ցերեկ)։ 
Ձմեռային արևադարձի ժամանակ արևը չի երևում (Բևեռային գիշեր)։


== Բնութագրական տվյալներ ==
Հեռավորությունը հյուսիսային բևեռից 894 կմ է։ 
Երկարությունը 5 596 կմ է, որը կազմում է հասարակածի երկարության 14․0%-ը։


== Աշխարհի շուրջ ==
Սկսած ամսաթվի սահմանից դեպի արևելք


== Տե'ս նաև` ==
81-րդ հյուսիսային զուգահեռական
83-րդ հյուսիսային զուգահեռական


== Ծանոթագրություններ ==
Ուինստոն շրջան (Ալաբամա)

Անվան այլ կիրառումների համար տե՛ս՝ Ուինստոն շրջան (այլ կիրառումներ)Ուինստոն (անգլ.՝ Winston County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.588 կմ² է, բնակչությունը՝ 24.484 մարդ (2010 թ. տվյալներով)։ Շրջկենտրոնն է Դաբլ Սփրինգս բնակավայրը։ Կազմավորվել է 1850 թ.։


== Ծանոթագրություններ ==
Տատյանա Կապտերևա

Տատյանա Պավլովնա Կապտերևա (ռուս.՝ Татьяна Павловна Каптерева, օգոստոսի 15, 1923(1923-08-15), Մոսկվա, ԽՍՀՄ - մայիսի 26, 2019(2019-05-26), Մոսկվա, Ռուսաստան), ռուս և խորհրդային արվեստագետ, Պիրենեյան թերակղզու երկրների, հատկապես` Իսպանիայի, ինչպես նաև` Հյուսիսային Աֆրիկայի երկրների արվեստի պատմության մասնագետ։
Ռուսաստանի գեղարվեստի ակադեմիայի լիիրավ անդամ է, արվեստագիտության դոկտոր և պրոֆեսոր, ՌԽՖՍՀ արվեստի վաստակավոր գործիչ։


== Կենսագրություն ==
Նիկոլայ Կապտերևի թոռնուհին է (1847-1917)։
Քսան տանի շարունակ նա ղեկավարել է արվեստի և պատմության Գիտահետազոտական ինստիտուտի տեսության և կերպարվեստի պատմության արտասահմանյան արվեստ պատմության բաժինը։
1999 թվականին նրան շնորհվել է Բարեկամության շքանշան։
2003 թվականին լույս է տեսել «Ստեղծագործության սահմաններ» վերնագրով հեդվածների ժողովածուն, որը նվիրված էր գիտնականի 80-ամյակին։
Թաղված է Նովոդևիչյան գերեզմանատանը։


== Մատենագրություն ==
Հնաոճ Իսպանիա։ Իբերիացիների արվեստը (Античная Испания. Искусство иберов)
Իսպանիայի և Պորտուգալիայի անտիկ արվեստը։ Մոսկվա, 1997 (Античное искусство Испании и Португалии)
Արբատ, շենք 4։ Մոսկվա, 2006 (Арбат, дом 4)
Վան Դեյկ (ալբոմ)։ Մոսկվա, 2004 (Ван Дейк (альбом))
Վելասկես (ալբոմ)։ Մոսկվա, 2004 (Веласкес (альбом))
Վելասկեսը և XVII դարի իսպանական դիմանկարը։ Մոսկվա, 1956 (Веласкес и испанский портрет XVII в.)
Վելասկես։ Մոսկվա, 1961 (Веласкес)
Գոյա (ալբոմ)։ Մոսկվա, 2003 (Гойя (альбом))
Տանը և արտերկրում։ Մոսկվա, 2009 (Дома и за границей)
Արաբ ժողովուրդների արվեստը։ (2 գրքով) (Искусство арабских народов)
Իսպանիայի արվեստը։ Ակնարկներ։ Մոսկվա, 1989 (Искусство Испании. Очерки)
Իսպանիայի արվեստը։ Միջնադար։ Վերածննդի դարաշրջան։ Մոսկվա, 1989 (Искусство Испании. Средние века. Эпоха Возрождения)
Պորտուգալիայի արվեստը։ Մոսկվա, 1990 (Искусство Португалии)
Միջնադարյան Արևելքի արվեստը։ Մոսկվա, 1989, համահեղինակներ՝ Տ. Կապտերևա, Ն. Վինոգրադովա (Искусство средневекового Востока)
Մաղրեբյան երկրների արվեստ։ Հին աշխարհը։ Մոսկվա, 1980 (Искусство стран Магриба)
Մաղրեբյան երկրների արվեստ։ Միջնադար։ Նոր ժամանակ։ Մոսկվա, 1988 (Искусство стран Магриба. Средние века. Новое время.)
VII դարի Ֆրանսիայի արվեստը։ Մոսկվա, 1969, համահեղինակներ՝ Տ. Կապտերևա, Վ. Բիկով (Искусство Франции XVII века.)
Իսպանիա։ Արվեստի պատմություն։ Մոսկվա, 2003 (Испания. История искусства)
Մոդերնիզմ։ Հիմնական ուղղությունների վերլուծություն և քննադատություն։ Մոսկվա, 1969, խմբագրվել է Վ. Վանսլովի, Յու. Կոլպինսկու կողմից (Модернизм. Анализ и критика основных направлений)
Մուրիլիո (ալբոմ)։ Մոսկվա, 2006 (Мурильо (альбом))
Զբոսանք Մադրիդով։ Մոսկվա, 2009 (Прогулки по Мадриду)
Հռոմեական խճանկար։ Աֆրիկա (ալբոմ)։ Մոսկվա, 2008 (Римская мозаика. Африка (альбом))
Իսպանիայի պարտեզները։ Մոսկվա, 2007 (Сады Испании)
Արևելքի ավանդական արվեստը։ Տերմինաբանական բառարան։ Մոսկվա, 1997։ Համահեղինակներ՝ Ն. Վինոգրադով, Տ. Կապտերև, Տ. Ստարոդուբ (Традиционное искусство Востока. Терминологический словарь)
Էլ Գրեկո։ Մոսկվա, 1965, (Эль Греко)
Էլ Գրեկո (ալբոմ)։ Մոսկվա, 2008 (Эль Греко (альбом))


== Ծանոթագրություններ ==


== Արտաքին հղումներ ==
Статья в БЭКМ
Ամուգ

Ամուգ, դաշտ Կիլիկիայում, Զեյթունի շրջանում։ Այլ առիթով հիշատակվում է Անտիոքի մոտակայքում
:


== Ծանոթագրություններ ==
Կաղազիս

Կաղազիս, գյուղ Արևմտյան Հայաստանում, Վանի վիլայեթի Շատախի գավառակում։ 1909 թվականին ուներ 214 (31 ընտանիք) հայ բնակիչ։ Զբաղվում էին երկրագործությամբ և անասնապահությամբ։ Գյուղում կար եկեղեցի (Ս. Գևորգ)։ Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 194, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Բաշ-Բերկուտովո

Բաշ-Բերկուտովո (ռուս.՝ Баш-Беркутово, բաշկիրերեն՝ Баш - Бөркөт), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարպանտրաս

Կարպանտրաս  (ֆր.՝ Carpentras), քաղաք Ֆրանսիայում, գտնվում է երկրի հարավ-արևելքում, Պրովանս Ալպեր Լազուր շրջանի Վոքլյուզ դեպարտամենտում։
Ընկած է Կարպանտրաս օկրուգի մեջ, որը բաժանված է երկու կանտոնի՝ Հյուսիսային Կարպանտրաս և Արևելյան Կարպանտրաս։ Քաղաքը զբաղեցնում է 37,92 քառ. կմ տարածք։


== Բնակչություն ==
2010 թվականին համայնքի բնակչությունը կազմել է 29 278 մարդ։


== Պատմություն ==
Կարպանտրասը V դարից մինչև հիմա համարվում է տեղի առևտրի կենտրոնը։ Միևնույն ժամանակ այն եղել է գալլական մեմին ցեղերի բնակավայր, որտեղից ցորեն, մեղր, անասուն էին գնում հույները և կարթագենացիները։ Հռոմեական շրջանում այն անվանում էին Կարպենտորակտ (Carpentoracte), այստեղ էին պահում հռոմեական Հաղթական կամարը և քաղաքի դարպասը։
1274 թվականից քաղաքը անցնում է պապական Կոնտա-Վենեսինի տիրապետության տակ։ 1309-1314 թվականներին Կարպանտրասում է ապրել Հռոմի պապ Կլեմեն V: Իննոկենտիոս VI պապական իշխանության ժամանակ քաղաքը շրջապատված էր 32 աշտարակ և 4 դարպաս ունեցող բերդապարիսպներով։ 1320 թվականից մինչև 1790 թվականը Կարպանտրասը համարվում է Կոնտա-Վենեսին կոմսության պապական իշխանության կենտրոն։
XIII դարից սկսած քաղաքը եղել է ֆրանսիացի հրեաների հանգրվանը, որոնք փախել էին Ֆիլիպ IV Գեղեցիկ թագավորի հետապնդումներից։ Կրպանտրաս քազաքում է կառուցվել Ֆրանսիայի ամենահին սինագոգը (ժողովարան), որտեղ մինչև այժմ կատարվում են ժամերգություններ։


== Ավանդույթներ ==
Կարպանտրասը հայտնի է իրեն հատուկ գետնասունկի շաբաթական շուկայով, որը բաց է նոյեմբերից մարտ ամիսներին ուրբաթ օրերին։ Քաղաքի ավանդական հրուշակեղենի տեսակ է հարվում «բեռլինգո» անուշեղենը, որը փոքր պինդ սպիտակ գծերով կոնֆետ է։ Սկզբնական շրջանում դրանք պատրաստվում էին պահածոյացված մրգերից ստացված հյութից։


== Տեսարժան վայրեր ==
Սուրբ Սիֆֆրեդիուսի եկեղեցի-Կարպանտրասի կաթոլիկական թեմի մայր տաճար 1801 թվականից սկսած, որի առաջին եպիսկոպոսն է եղել սուրբ Սիֆֆրեդիուսը։
Կարպանտրասի կամար-I դարի անտիկ կամար, 1840 թվականից պատմական հուշարձան։
Էնգեմբերտինի գրադարան-Ֆրանսիայի հին քաղաքային գրադարան։
Կարպանտրասի ջրանցք-XIX դարի ոռոգման ջրանցք, հոսում է Դյուրանս գետից։
«Ինկվիզիցիա» ֆիլմի գործողությունները տեղի են ունենում Կարպանտրաս քաղաքում։


== Գործընկեր քաղաքներ ==
Զեզեն (Գերմանիա)
Վևե (Շվեյցարիա)
Պոնշատուլա (ԱՄՆ)


== Ծանոթագրություններ ==


== Գրականություն ==
«Карпантра»։ Բրոքհաուզի և Եֆրոնի հրեական հանրագիտարան: In 86 Volumes (82 Volumes and 4 Additional Volumes)։ St. Petersburg։ 1890–1907
Շրջանառության ծախքեր

Շրջանառության ծախքեր, ապրանքաշրջանառության գործընթացի իրականացման ծախսերը՝ դրամական արտահայտությամբ։ Լինում են զուտ և լրացուցիչ։ Զուտ ծախսերը կապված են ապրանքների առք ու վաճառքի հետ (վաճառողների աշխատավարձի, գովազդի, հաշվառման և այլ ծախսեր), անարտադրողական են, ապրանքի արժեքը չեն ավելացնում։ Լրացուցիչ շրջանառության ծախքերը կապված են շրջանառության ոլորտում արտադրության պրոցեսի շարունակության հետ (ապրանքների տեղափոխման, վերամշակման, պահպանման, փաթեթավորման և այլ ծախսեր), արտադրողական են և ավելացնում են ապրանքի արժեքը։ Շրջանառության ծախքերի կրճատումը առևտրային և մատակարարման-վաճառահանման կազմակերպությունների եկամտաբերության բարձրացման աղբյուր է։
Բրի սու Շալե

Բրի սու Շալե (ֆր.՝ Brie-sous-Chalais), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 166 մարդ, բնակչության խտությունը` 16.05 մարդ/կմ²։ Բնակավայրը զբաղեցնում է 10.34 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 145 կմ հարավ, Անգուլեմ քաղաքից` 39 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 98 աշխատունակ (15-64 տարեկան) բնակիչ, որոնցից ակտիվ էին 66-ը, իսկ ոչ ակտիվները` 32։ Ակտիվության ցուցանիշը կազմում է 67,3 %։ 66 աշխատունակ մարդկանցից աշխատել է 60 անձ (35 տղամարդ և 25 կին)։ Գործազուրկ են եղել 6 անձ (2 տղամարդ և 4 կին)։ 32 անաշխատունակներից 10-ը եղել են աշակերտներ կամ ուսանողներ, 15-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ավդովեժ

Ավդովեժ (ռուս.՝ Авдовеж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սիվեժ գետի աջ ափում՝ 14 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009623
Հիդրոլոգիական ուսումնասիրությունների կոդը - 103000962
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խնձորյանի ոսկեբզեզ

Խնձորյանի ոսկեբզեզ (լատ.՝ Sphenoptera khnzoriani), ոսկեբզեզների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Ուռուցիկ, լայն ձվաձև, դեպի հետ կտրուկ նեղացող մարմնով և 17 մմ երկարությամբ միջին մեծության բզեզ է։ Թույլ պղնձակարմրավուն շողշողյունով ծածկույթները փայլուն են և բրոնզագույն։


== Տարածվածություն ==
Հայաստանի էնդեմիկ է։ Հայտնի է միայն Վեդի քաղաքի շրջակայքից (Գոռավանի ավազուտներ)։


== Էկոլոգիա ==
Հավաքվել է ավազոտ անապատի, աղուտաբույսերի և օշինդրի գերակայությամբ հարակից քարքարոտ կիսաանապատի սահմանաեզրին։
Կենսաբանական առանձնահատկությունները հայտնի չեն։ Տիպային նմուշը հայտնաբերվել է հուլիսի վերջին։


== Պահպանություն ==
Խիստ սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակում գրանցված է որպես վտանգված տեսակ։
Թվաքանակը և դրա փոփոխության միտումները պարզված չեն։ Հայտնի է մեկ նմուշ։
Վտանգ է հանդիսանում անասունների արածեցմամբ և մարդու տնտեսական գործունեությամբ պայմանավորված էկոհամակարգերի դեգրադացումը։
Պահպանվում է «Գոռավանի ավազուտներ» պետական արգելավայրում։


== Ծանոթագրություններ ==
Ժողովածու (1356)

Ժողովածու (1356), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1356 թվի տակ։ Ձեռագիրը գրվել է 1783 թվականին։ Գրված է թղթի վրա, որը ունի 22,7×16 չափս։ Ձեռագիրը կազմված է 99 թերթից։ Գրված է երկսյուն, միասյուն, նոտրգրով։ Կազմը` ստվարաթուղթ։ Հիշատակարաններ՝ նախագաղափար՝ (1723 թվական), գրչի՝ 30բ։


== Բովանդակություն ==
Մատթ․ Ջուղայեցւոյ Մեկնութիւն Յովհաննու։
Յակ․ Ղրիմեցւոյ Մեկնութիւն տոմարի։
Ան․ Շիրակացւոյ Վասն անցաւոր աշխարհի։
Ժամանակագրականք։
Յաղագս Դաւթեան Սաղմոսին։
Յովհ․ Մանդակունւոյ Վասն զգուշութեամբ մերձենալոյ ի մարմին և յարիւն որդւոյն աստուծոյ։
Մանունք։


== Ծանոթագրություններ ==
Սուպեր մամա

«Սուպեր մամա», հայկական ռոմանտիկ կատակերգություն, գրված Վարդան Զադոյանի կողմից, ռեժիսորներ՝ Արման Մարության և Վահագն Խաչատրյան։Ֆիլմի նկարահանումներն ավարտվել են 2014 թվականին, 2014 թվականի հոկտեմբերի 7-ին Մոսկվա կինոթատրոնում տեղի է ունեցել շնորհանդեսը, 2014 թվականի հոկտեմբերի 8-ից ցուցադրվել է կինոթատրոններում և 2015 թվականի մարտի 8-ին հեռաձարկվել է Արմենիա հեռուստաընկերության եթերում։ Ֆիլմի շարունակությունը «Սուպեր մամա 2»-ը կինոթատրոններում հասանելի է դարձել 2017 թվականին։


== Սյուժե ==
Կարենը երիտասարդ և տաղանդավոր դերասան է, բայց նա օգտագործում է իր ունակությունները հարուստներից փող ստանալու համար։ Նա աշխատում է որպես կեղծ բժիշկ, դատավոր, ոստիկան միայն փող ստանալու համար և ապրում է իր սիրուհիներից մեկի բնակարանում։ Փող և շատ աղջիկներ։ Ադպիսին է կյանքը Կարենի համար։ Մի օր նա թերթում կարդում է, որ բարեգործական կազմակերպությունը պատրաստ է բնակարան և գումար նվիրել միայնակ ու իսկապես աղքատ մայրիկներին։ Նա որոշում է կանացի հագուստ և շպարվել, գնալ այդ ընկերություն և ձևանալ որպես միայնակ մայր։ Բայց ամեն ինչ ավելի բարդ է, քան նա կարծում էր։ Ընկերությունը պետք է տեսնի իր «երեխային», «աշխատավայրը» և «տունը»։ Նա նաև մեծ սիրով է լցվում ընկերության ղեկավար Սոնայի հետ։ «Միայնակ մայրիկի»՝ Կարենի ճանապարհորդությունը պատմության ընթացքում ավելի զվարճալի և խառնաշփոթ է դառնում։


== Դերերում ==


== Ծանոթագրություններ ==


== Արտաքին հղումներ ==
Official Ֆեյսբուք page
Դիտել ֆիլմը
Պրոպագանդը ժամանակակից հայ կինոկատակերգություններում
Մոհամմադ ալ Ռաքադ

Մոհամմադ ալ Ռաքադ (արաբ․՝ محمد كاسب الرقاد‎‎, 1967), հորդանանցի բժիշկ, Հորդանանի թագավորական բժշկական ծառայության բրիգադի գեներալ և կլինիկական գենետիկայի ոլորտում խորհրդատու։ Նա հայտնի է իր անունը կրող Ալ Ռաքադի համախտանիշի ստեղծմամբ։


== Կրթություն ==
Բժշկության և վիրաբուժության մագիստրոսի աստիճան, 1991 թվականի հունիսի 9։ Հորդանանի բժշկական համալսարանի ֆակուլտետ, Ամման, Հորդանան։
Կլինիկական գենետիկայի դոկտորանտուրա, 2011 թվականի փետրվարի 11։ Նյուքասլ ափոն Թայնի համալսարան, Մեծ Բրիտանիա։
Բժշկական գենետիկայի մագիստրոս, 2004 թվականի դեկտեմբերի 3, Գլազգոյի համալսարան, Մեծ Բրիտանիա։
Հորդանանի մանկաբուժության խորհուրդ, 1997 թվականի սեպտեմբեր, Հորդանանի բժշկական խորհուրդ։
Մանկաբուժության պրակտիկան մշտական լիցենզիա, Հորդանան, 1997։
Բժշկական պրակտիկայի մշտական լիցենզիա, Հորդանան, 1992։


== Պաշտոններ և հասարակական գործունեություն ==
Ռանիա ալ–Յասին թագուհու մանկական հիվանդանոցում կլինիկական գենետիկայի խորհրդատու (Հուսեյն թագավորի բժշկական կենտրոնում, Royal Medical Services, Ամման, Հորդանան։
Թագուհի Ռանիա ալ–Յասինի մանկական հիվանդանոցի կլինիկական գենետիկական բաժանմունքի ղեկավար (թագավոր Հուսեյնի բժշկական կենտրոն)։
2011 թվականից համատեղության կարգով դասավանդում է Հորդանանի գիտության և տեխնոլոգիայի համալսարանի բժշկական ֆակուլտետում։
Բժիշկ-մանկաբույժ Ռամալլահի դաշտային  հոսպիտալում, Պաղեստին, մայիս-հունիս 2002 թվական։
Հորդանանում Ղազայի, Պաղեստինի դաշտային հիվանդանոցի տնօրեն, 2013 թվականի ապրիլ-հուլիս ամիսներին։
Հորդանանի բժշկական ասոցիացիայի անդամ։
Հորդանանի մանկաբուժության ասոցիացիայի անդամ։


== Մրցանակներ ==
Ռազմական շքանշան «Ծառայություն համար», պարգևատրվել է Աբդալլահ II թագավորի կողմից գիտական հետազոտությունների համար, 2015 թվականի հունիսի 10։
ՆԱՏՕ-ի մեդալ Կոսովոյում կատարած ՆԱՏՕ-ի գործողությունների ծառայության համար, 1999  թվականի մայիսի 10-ից մինչև 2000 թվականի փետրվարի 12-ը ընկած ժամանակահատվածում, որպես դաշտային հոսպիտալի բժիշկ-մանկաբույժ։


== Ծանոթագրություններ ==


== Արտաքին հղումներ ==
Al-Raqad Publications, Google scholar.
Յարսկի շրջան

Յարսկի շրջան (ռուս.՝ Ярский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1929 թվականին։ Վարչական կենտրոնը՝ Յար։


== Աշխարհագրություն ==
Շրջանի տարածքի մակերեսը կազմում է 1524,3 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17809 մարդ։ Բնակչության խտությունը կազմում էր 11,68 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դյակովկա (այլ կիրառումներ)

Դյակովկա, կարող է վերաբերել՝


== Ուկրաինայի բնակավայրեր ==
Դյակովկա - գյուղ, Ուկրաինայի Սումիի մարզի Բուրինի շրջանում
Դյակովկա - գյուղ, Ուկրաինայի Վիննիցայի մարզի Բերշադի շրջանում


== Ռուսաստանի բնակավայրեր ==
Դյակովկա - գյուղ Ռուսաստանի Սարատովի մարզի Կրասնոկուտսկի շրջանի կազմում։
Դյակովկա - գյուղ Ռուսաստանի Սմոլենսկի մարզի Վյազեմսկի շրջանի կազմում։
Մարմնամարզություն

Մարմնամարզություն (հունարեն՝ γυμναστική [gymnastike], от γυμνάζω [gymnazo]՝ մարզվել, պարապել, այլ տարբերակով՝ հին հունարեն՝ γυμνός [gymnos]՝ մերկ), տղամարդկանց և կանանց կողմից կիրառվող սպորտաձև, որը պահանջում է հավասարակշռություն, ուժ, ճկունություն, տոկունություն և հսկողություն։ Մարմնամարզության ժամանակ շարժումները նպաստում են ձեռքերի, ոտքերի, ուսերի, մեջքի, կրծքավանդակի և որովայնի մկանների զարգացմանը։ Զգոնությունը , հստակությունը , խիզախությունը , ինքնավստահություն և ինքնակարգավորումը մտավոր հատկություններ են, որոնք կարող են մշակվել նաև մարմնամարզության միջոցով։ Մարմնամարզությունը ծագել է վարժություններից, որոնք անում էին հին հույները երբ ձի էին բարձրանում կամ իջնում դրանցից, ինչպես նաև կրկեսային վարժություններից։
Մրցակցային մարմնամարզական միջոցառումների մեծ մասը կազմակերպում է Մազրմամարզության Միջազգային Ֆեդերացիան (FIG)։ Յուրաքանչյուր պետություն ունի իր ազգային կառավարման մարմինը (BIW), որը FIG-ի մասնաճյուղն է։
Մարմնամարզությունները տեսակներն են՝ հիմնական մարմնամարզությունները (ներառյալ հիգիենիկ և աթլետիկական), արտադրական մարմնամարզությունը, կիրառական մարմնամարզությունը, սպորտային մարմնամարզությունը, գեղարվեստական մարմնամարզությունն և ակրոբատիկան։
Կան առողջապահական մարմնամարզությունների մի քանի տեսակներ․

Մարմնամարզական մարմնամարզություն — օգտագործվում է գործունեության պահպանման և ամրապնդման համար,
Ռիթմիկ մարմնամարզություն — տարատեսակ առողջարանային մարմնամարզություններ։ Ռիթմիկ մարմնամարզության կարևոր բաղկացուցիչ մասը երաժշտության առկայությունն է։


== Ծանոթագրություններ ==
Օմանի Օլիմպիական կոմիտե

Օմանի Օլիմպիական կոմիտե (արաբ.՝ عمان اللجنة الأولمبية), Օմանի ազգային օլիմպիական կոմիտե։ Հիմնադրվել և ՄՕԿ-ի անդամ է դարձել 1982 թվականին։ Գրասենյակը գտնվում է Մասկատում։ Հանդիսանում է ՄՕԿ-ի, ՕՍԱ-ի և մի շարք այլ միջազգային սպորտային կազմակերպությունների անդամ։


== Տես նաև ==
Օմանը Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք Archived 2014-12-17 at the Wayback Machine.
Մատվեևկա (Բերդի վտակ)

Անվան այլ կիրառումների համար տե՛ս՝ Մատվեևկա (այլ կիրառումներ)մատվեևկա (ռուս.՝ Матвеевка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Բերդը տեղակայված է Օբ աջ ափով՝266 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200004510
Հիդրոլոգիական ուսումնասիրությունների կոդը - 115200451
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ուրտամ

Ուրտամ (ռուս.՝ Уртам), գյուղ Ռուսաստանի Տոմսկի մարզի Կոժևնիկովսկի շրջանի կազմում։
Բնակչությունը 2012 թվականին գրանցված տվյալներով կազմում էր 1286 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուրտարոլո

Կուրտարոլո (իտալերեն՝ Curtarolo), կոմունա Իտալիայում՝ Վենետո մարզի Պադովա գավառում։ Սահմանակից է Կամպո Սան Մարտինո, Լիմենա, Պիացոլա սուլ Բրենտա, Սան Ջորջո դելե Պերտիկե, Վիգոդարցերե համայնքներին։
Բնակչության թվաքանակը 2014 թվականի տվյալներով եղել է 7.301։ Բնակչության միջին խտությունը կազմում է 443 մարդ/կմ²։ Համայնքն զբաղեցնում է 14,86 կմ² տարածք։ Փոստային ինդեքս՝ 35010։ Հեռախոսային կոդ՝ 049։
Կոմունայի հովանավորներն են Սուրբ Կույս Մարիամ Աստվածածինը և Սուրբ Ջուլիանան։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Կուդլաի

Կուդլաի (ուկրաիներեն՝ Кудлаї), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1820 թվականին։
2001 թվականի տվյալներով Կուդլաի գյուղում բնակվում էր 406 մարդ։ Բնակավայրը զբաղեցնում է 2219 կմ² տարածք։ Բնակչության խտությունը կազմում էր 182,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Մարտինո Սիկոմարիո

Սան Մարտինո Սիկոմարիո (իտալերեն՝ San Martino Siccomario), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 5040 մարդ։ Խտությունը կազմում է 360 մարդ/կմ²։ Տարածքը 14 կմ² է։ Փոստային ինդեքս՝ 27020։ Հեռախոսային կոդ՝ 0382։


== Ծանոթագրություններ ==
Ժուք

Ժուք (ֆր.՝ Jouques), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 4089 մարդ, բնակչության խտությունը` 50.89 մարդ/կմ²։ Բնակավայրը զբաղեցնում է 80.35 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ-արևելք, Մարսել քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2785 աշխատունակ (15-64 տարեկան)  բնակիչ, որոնցից ակտիվ էին 1963-ը, իսկ ոչ ակտիվները` 822։ Ակտիվության ցուցանիշը կազմում է 70,5 %։ 1963 աշխատունակ մարդկանցից աշխատել է 1768 անձ (963 տղամարդ և 805 կին)։ Գործազուրկ են եղել 195 անձ (88 տղամարդ և 107 կին)։ 822 անաշխատունակներից 269-ը եղել են աշակերտներ կամ ուսանողներ, 258-ը` թոշակառուներ, իսկ 295-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոմմունարկա (գյուղ, Կեգիչևի շրջան)

Կոմմունարկա (ուկրաիներեն՝ Комунарка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1933 թվականին։
2001 թվականի տվյալներով Կոմմունարկա գյուղում բնակվում էր 216 մարդ։ Բնակավայրը զբաղեցնում է 2,24 կմ² տարածք։ Բնակչության խտությունը կազմում էր 96,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայոց մայրաքաղաքների աղբյուր-հուշակոթող

«Հայոց մայրաքաղաքների աղբյուր-հուշակոթող», Երևանի 2800-րդ տարեդարձին նվիրված հուշարձան։ Գտնվում է Երևանի Արաբկիր վարչական շրջանում՝ Վահագն Դավթյանի անվան զբոսայգում։ Հուշարձանը տեղադրվել է 2018 թվականին՝ Երևանի 2800-ամյակի տոնական միջոցառումների շարքում։


== Նկարագրություն ==
Եռակողմ հուշակոթողը խորհրդանշում է Հայաստան-Արցախ-Սփյուռք եռամիասնությունը։ Հուշակոթողը կազմված է 12 սալիկներից, որոնցից յուրաքանչյուրի վրա գրված են Հայաստանի մայրաքաղաքների անունները՝

Աջ թև՝ Անի, Բագարան, Արտաշատ
Կենտրոնական թև՝ Տուշպա/Վան, Տիգրանակերտ, Շիրակավան, Երևան
Ձախ թև՝ Կարս, Վաղարշապատ, ԱրմավիրՀուշաղբյուրը ստեղծվել է Ռազմիկ Բլիկյանի միջոցներով։ Բացման արարողությանը ներկա են գտնվել Երևանի քաղաքապետի տեղակալներ Արամ Սուքիասյանը և Դավիթ Օհանյանը, ճարտարապետ Տիգրան Բարսեղյանը, բարեգործ Ռազմիկ Բլիկյանը, պաշտոնատար անձինք, հյուրեր։


== Հեղինակ ==
Ճարտարապետ՝ Տիգրան Բարսեղյան


== Պատկերասրահ ==

		
		
		
		
		
		
		
		
		


== Ծանոթագրություններ ==
Արևմտյան կոնֆերենցիա (այլ կիրառումներ)

Արևմտյան կոնֆերենցիա, կարող է վերաբերել՝

Արևմտյան կոնֆերենցիա - Բասկետբոլի ազգային ասոցիացիայի (NBA) երկու կոնֆերենցիաներից մեկը
Արևմտյան կոնֆերենցիա - Հոկեյի ազգային լիգայի երկու կոնֆերենցիաներից մեկը
Խուան Պաբլո Էսկոբար

Խուան Պաբլո Էսկոբար Լոպեսը (իսպ.՝ Juan Pablo Escobar Lopez, ծնվել է 1956 թ. հունիսի 19-ին) 1980-1990-ականների գվատեմալացի ֆուտբոլային մրցավար է։
Գլխավոր մրցավարի պարտականություններ է կատարել 1994 թ․ աշխարհի առաջնության ընտրական մրցաշարի «Մեքսիկա-կոստա Ռիկա» (4-0) հանդիպման ժամանակ, նաև վարել է 1991 թ․ մինչև 20 տարեկանների աշխարհի առաջնության մեկ և 1989 թ․ մինչև 16 տարեկանների աշխարհի առաջնության երեք հանդիպումներ։
ԿՈՆԿԱԿԱՖ-ի ոսկե գավաթի շրջանակներում վարել է 1 հանդիպում՝ 1993 թ. խաղարկության կիսաեզրափակչում «Մեքսիկա-Ճամայկա» (6-1)։


== Հղումներ ==
«Juan Pablo Escobar»։ World Referee։ Վերցված է 2015-09-21 
«Juan Pablo Escobar»։ footballzz.com։ Վերցված է 2015-09-21 
«Juan Pablo Escobar»։ footballdatabase.eu։ Վերցված է 2015-09-21 
«Juan Pablo Escobar»։ worldfootball.net։ Արխիվացված է օրիգինալից 2016-03-06-ին։ Վերցված է 2015-09-21 
«Juan Pablo Escobar»։ eu-football.ru։ Վերցված է 2015-09-21